techiaith/cofnodycynulliad_en-cy huggingface dataset:
English: Well, I will associate myself with the opening and closing remarks, if I may say, in relation to the scale of this issue, and I absolutely don't tire of hearing in relation to this matter from the Member. She and other Members in this Chamber have consistently raised this matter, and I think it's a matter of the gravest injustice that women who have, in many other ways in their lives, faced discrimination because of their gender throughout their adult working lives should face this further injustice at a point when they may be least able to make other choices to address that. I think it imposes a particularly grave responsibility on the UK Government and Parliament to address this question in a way that restores justice to those women. On the question of the legal proceedings and the role of the Welsh Government in that, she will know from previous exchanges we've had in this Chamber that I have reviewed and kept under review powers that I may have to intervene in legal proceedings to deal with the sorts of issues that she has raised in her question, and, unfortunately, I've not been able to persuade myself that those powers of intervention exist. But we have, as a Government, made reasoned representations on a number of occasions to the UK Government with very, very disappointing responses on each, I think, occasion that we have done so. I share with her the hope that the general election will lead to the election of a Government that restores the justice that this cohort of women so richly deserve.
Welsh: Wel, rwy'n ategu'r sylwadau cyntaf a'r rhai olaf, os caf i ddweud, ynglŷn â graddfa'r mater hwn, ac nid wyf i'n blino o gwbl ar glywed sylwadau gan yr Aelod am y mater hwn. Mae hi ac aelodau eraill yn y Siambr hon wedi codi'r mater hwn yn gyson, ac rwyf i o'r farn mai mater o'r anghyfiawnder mwyaf yw bod menywod sydd, mewn llawer ffordd arall yn eu bywydau nhw, wedi wynebu camwahaniaethu ar sail eu rhyw drwy gydol eu hoes waith fel oedolion yn wynebu'r anghyfiawnder pellach hwn ar adeg pan efallai y byddan nhw'n lleiaf abl i wneud dewisiadau eraill i ymdrin â hynny. Rwyf i o'r farn fod hyn yn rhoi cyfrifoldeb difrifol iawn ar Lywodraeth a Senedd y DU i fynd i'r afael â'r cwestiwn hwn mewn ffordd sy'n adfer cyfiawnder i'r menywod hynny. O ran yr achos cyfreithiol a swyddogaeth Llywodraeth Cymru yn hynny, fe fydd hi'n gwybod o drafodaethau blaenorol a gawsom ni yn y Siambr hon fy mod i wedi adolygu, ac adolygu'n rheolaidd, y pwerau a allai fod gennyf i ymyrryd mewn achosion cyfreithiol i ymdrin â materion fel y rhai a godwyd ganddi hi yn ei chwestiwn, ac, yn anffodus, nid wyf wedi gallu darbwyllo fy hun fod y pwerau hynny i ymyrryd yn bodoli. Ond rydym ni, fel Llywodraeth, wedi gwneud sylwadau rhesymegol sawl gwaith i Lywodraeth y DU gydag ymatebion siomedig iawn, iawn bob tro, yn fy marn i. Rwy'n gobeithio, fel hithau, y bydd yr etholiad cyffredinol yn arwain at ethol Llywodraeth sy'n adfer y cyfiawnder y mae'r garfan hon o fenywod mor deilwng ohono.
English: Well, I thank the Member for highlighting and underlining the importance of the impact of these changes principally on the women involved, but also more broadly on public services and the economy and communities here in Wales. He talked in particular about the role of many of the women affected in their caring responsibilities, and I want to reassure him that the impact of these changes is something that the Welsh Government is considering. The work that the Deputy Minister, for example, has led on in relation to the Welsh Government's gender review has considered some of these impacts that he is describing in his question. I think he outlines very eloquently, if I may say, the extent and the depth of the injustice that many of these women face.
Welsh: Wel, rwy'n diolch i'r Aelod am dynnu sylw at bwysigrwydd effaith y newidiadau hyn yn bennaf ar y menywod dan sylw, ond hefyd yn ehangach ar wasanaethau cyhoeddus a'r economi a chymunedau yma yng Nghymru. Fe soniodd yn benodol am waith llawer o'r menywod yr effeithiwyd arnynt yn eu cyfrifoldebau gofalu am eraill, ac fe hoffwn i roi sicrwydd iddo fod effaith y newidiadau hyn yn rhywbeth y mae Llywodraeth Cymru yn ei ystyried. Mae'r gwaith y mae'r Dirprwy Weinidog, er enghraifft, wedi ei lywio o ran adolygiad Llywodraeth Cymru o rywedd wedi ystyried rhai o'r effeithiau hyn sy'n cael eu disgrifio yn ei gwestiwn. Rwy'n credu ei fod yn rhoi braslun huawdl iawn, os caf i ddweud hynny, o raddau a dyfnder yr anghyfiawnder y mae llawer o'r menywod hyn yn ei wynebu.
English: The next item is the business statement and announcement, and I call on the Trefnydd to make the statement - Rebecca Evans.
Welsh: Yr eitem nesaf, felly, yw'r datganiad a chyhoeddiad busnes gan y Trefnydd, a dwi'n galw arni i wneud y datganiad - Rebecca Evans.
English: Diolch, Llywydd. There are two changes to this week's business. Following yesterday's announcement, the Minister for Economy and Transport will make a statement today on Tata Steel. Additionally, tomorrow's short debate has been postponed to 8 January. Draft business for the next three sitting weeks is set out in the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae yna ddau newid i fusnes yr wythnos hon. Yn dilyn cyhoeddiad ddoe, bydd Gweinidog yr Economi a Thrafnidiaeth yn gwneud datganiad heddiw ynglŷn â Tata Steel. Hefyd, gohiriwyd dadl fer yfory tan 8 Ionawr. Mae'r busnes drafft ar gyfer y tair wythnos eistedd nesaf yn y datganiad a chyhoeddiad busnes, sydd i'w weld ymhlith papurau'r cyfarfodydd sydd ar gael i'r Aelodau yn electronig.
English: Thank you to Angela Burns for raising both of those issues today. Of course, the health Minister has today issued the written statement on Cwm Taf, and he did have the opportunity to address some questions during First Minister's question time this afternoon. I will make sure that he hears the request for the opportunity to discuss the issues on the floor. I recall there was a statement made on Cwm Taf on the floor of the Assembly in recent months, but I appreciate this is a long-term and ongoing issue and that Members will wish to remain informed and to have the dialogue with the health Minister on this issue. And on the second issue, Angela Burns is quite right to say that the parliamentary review work was undertaken in good faith, and it was a genuinely, I think, cross-party piece of work. I understand completely the interest in ensuring that that important and good piece of work is bearing fruit. The health Minister will be making an oral statement to the Assembly on 'A Healthier Wales' insofar as it relates to the impact of the 'Train. Work. Live.' campaign, which was part of that piece of work, on 3 December, and I know that he will consider the request to update on other parts of that important piece of work in due course as well.
Welsh: Diolch i Angela Burns am godi'r ddau fater hyn heddiw. Wrth gwrs, mae'r Gweinidog Iechyd wedi cyhoeddi datganiad ysgrifenedig heddiw ynglŷn â Chwm Taf, ac fe gafodd gyfle i fynd i'r afael â rhai cwestiynau yn ystod y sesiwn cwestiynau i'r Prif Weinidog y prynhawn yma. Fe fyddaf i'n gwneud yn siŵr ei fod yn cael clywed yr alwad am gyfle i drafod y materion ar y llawr. Gallaf ddwyn i gof bod datganiad wedi bod ynglŷn â Chwm Taf ar lawr y Cynulliad yn ystod y misoedd diwethaf, ond rwy'n sylweddoli mai mater hirdymor a pharhaus yw hwn ac y bydd yr Aelodau yn dymuno parhau i gael yr wybodaeth ddiweddaraf a chael y drafodaeth gyda'r Gweinidog Iechyd am y mater hwn. Ac ar yr ail fater, mae Angela Burns yn llygad ei lle i ddweud bod gwaith yr adolygiad seneddol wedi cael ei wneud yn ddidwyll, ac roedd yn ddarn o waith trawsbleidiol gwirioneddol, yn fy marn i. Rwy'n deall y diddordeb yn llwyr y diddordeb ynglŷn â sicrhau bod y darn pwysig a da hwn o waith yn dwyn ffrwyth. Bydd y Gweinidog Iechyd yn gwneud datganiad llafar i'r Cynulliad ar 'Gymru Iachach' i'r graddau y mae'n ymwneud ag effaith ymgyrch 'Hyfforddi. Gweithio. Byw.' Roedd hynny'n rhan o'r darn hwnnw o waith, ar 3 Rhagfyr, a gwn y bydd yn ystyried y cais i ddiweddaru rhannau eraill o'r darn pwysig hwnnw o waith maes o law hefyd.
English: I thank Leanne Wood for raising the two issues, the first being the importance of International Men's Day and the importance of that day in terms of being a focal point for us to remind men that it is okay to talk about mental health problems that they might be experiencing, but also an important chance for us to signpost to all of those organisations that are out there for men to be able to access should they need to do so. So, I'm very happy to support and endorse everything that Leanne has said, particularly her enthusiasm for the Men's Sheds movement - I think that's one example of a movement that is proving to be particularly useful to men right across Wales. But it is important as well to recognise that not everybody will feel comfortable reaching out to talk to somebody, which is why those therapeutic services that Leanne Wood referred to are so important, and it's why the Minister for health has been refreshing the mental health delivery plan. And I know that he does intend to bring forward a statement on that plan in due course, and that would be an opportunity, I think, to discuss the importance of talking therapies within the context of the Chamber. Again, I share Leanne's enthusiasm for netball and I've met myself with some of the women from Rhondda Netball, and they are inspirational young women. I think that the fact that the sport is growing so quickly is really, really exciting. But the point about facilities is one well made, and I'll ask the Minister with responsibility for sport perhaps to liaise with Sport Wales to explore the opportunities there are for investment in facilities across Wales.
Welsh: Rwy'n diolch i Leanne Wood am godi'r ddau fater hynny. Y cyntaf ohonyn nhw oedd pwysigrwydd Diwrnod Rhyngwladol y Dynion a phwysigrwydd y diwrnod hwnnw o ran bod yn ganolbwynt inni atgoffa dynion ei bod hi'n iawn i siarad am broblemau iechyd meddwl, ond hefyd mae'n gyfle pwysig inni gyfeirio at bob un o'r sefydliadau hynny sydd ar gael i ddynion allu mynd atyn nhw pe byddai angen. Felly, rwy'n hapus iawn i gefnogi a chymeradwyo popeth y mae Leanne wedi sôn amdano, yn enwedig ei brwdfrydedd ynglŷn â mudiad Men's Sheds - rwy'n credu mai enghraifft yw honno o fudiad sy'n arbennig o ddefnyddiol i ddynion ledled Cymru. Ond mae'n bwysig cydnabod hefyd na fydd pawb yn teimlo'n gyfforddus i ddweud y cyfan wrth rywun arall, a dyna pam mae'r gwasanaethau therapiwtig hynny y cyfeiriodd Leanne Wood atyn nhw mor bwysig, a dyna pam mae'r Gweinidog Iechyd wedi bod yn adfywio'r cynllun cyflawni iechyd meddwl. A gwn ei fod yn bwriadu cyflwyno datganiad am y cynllun hwnnw maes o law, a bydd hwnnw'n gyfle i drafod pwysigrwydd therapïau siarad yng nghyd-destun y Siambr. Unwaith eto, rwy'n rhannu brwdfrydedd Leanne am bêl-rwyd ac rwyf innau wedi cwrdd â rhai o ferched pêl-rwyd y Rhondda, ac maen nhw'n fenywod ifanc ysbrydoledig. Credaf fod y ffaith bod y gamp yn tyfu mor gyflym yn wirioneddol gyffrous. Ond mae'r pwynt am gyfleusterau yn un da, a gofynnaf i'r Gweinidog sy'n gyfrifol am chwaraeon gysylltu â Chwaraeon Cymru i edrych ar y cyfleoedd sydd ar gael i fuddsoddi mewn cyfleusterau ledled Cymru.
English: Minister, I want to come back to an issue that we've raised on many occasions in this Chamber, and that's the Banksy. We're fast approaching a year since Banksy actually produced his latest, Season's Greetings, artwork in Port Talbot. Thanks to the Welsh Government, we protected that over the Christmas period, and the Welsh Government also funded the move of that from its location to a far safer location. However, that location now is closed to the public. The public can only see it through a window, and can't actually see it and access it and feel the full vibrancy of it. Now, I know that we've raised the issue on many occasions with the Deputy Minister in relation to the contemporary art museum that the Welsh Government is talking about. We seem to have gone a bit quiet on that at this point in time. I would like a statement, possibly from the Government before the Christmas recess, as to where we are with that process and where we can be moving towards, because it is important that artworks such as we saw in Port Talbot, which - . It is preserved, it is there, and should be more accessible to the public. We need to make sure that we can deliver that and make it accessible to the public as soon as possible, and understanding where we are in the progress of producing such a museum across Wales is helpful in that agenda.
Welsh: Gweinidog, rwy'n awyddus i ddychwelyd at fater yr ydym ni wedi ei godi droeon yn y Siambr hon, a llun Banksy yw hwnnw. Cyn bo hir bydd blwyddyn gron wedi mynd heibio ers i Banksy gynhyrchu ei waith celf diweddaraf, Cyfarchion y Tymor, ym Mhort Talbot. Diolch i Lywodraeth Cymru, cafodd hwnnw ei warchod dros gyfnod y Nadolig, ac fe ariannodd Llywodraeth Cymru y gwaith o'i symud i leoliad llawer mwy diogel hefyd. Er hynny, mae'r lleoliad hwnnw ar gau i'r cyhoedd erbyn hyn. Dim ond trwy ffenestr y gall y cyhoedd weld y llun, ac ni allant syllu arno a bod yn rhan o'r gelfyddyd a theimlo ei hegni'n llawn. Nawr, rwy'n gwybod ein bod ni wedi codi'r mater droeon gyda'r Dirprwy Weinidog o ran yr amgueddfa gelf gyfoes y mae Llywodraeth Cymru yn siarad amdani. Mae'n ymddangos ein bod ni wedi mynd yn dawedog braidd ynglŷn â hynny ar hyn o bryd. Hoffwn i gael datganiad, o bosibl gan y Llywodraeth cyn toriad y Nadolig, ynglŷn â'n sefyllfa ni gyda'r broses honno ar hyn o bryd a sut y gallwn fwrw ymlaen, oherwydd mae'n bwysig bod gweithiau celf fel y gwelsom ni ym Mhort Talbot - . Fe gafodd ei gadw, mae yno, ac fe ddylai fod yn fwy hygyrch i'r cyhoedd. Mae angen sicrhau y gallwn ddarparu hynny a'i wneud yn hygyrch i'r cyhoedd cyn gynted â phosib, ac mae deall ein sefyllfa gyfredol o ran sefydlu amgueddfa o'r fath ledled Cymru yn ddefnyddiol yn yr agenda honno.
English: Well, as David Rees says, the Welsh Government was really pleased to be able to support the cost of security and the move of the Banksy piece of art into its current location. The future of the artwork in Port Talbot is an issue for the owner and Neath Port Talbot county council to discuss in the first instance, but I can confirm that work is under way on taking forward the recommendations of the contemporary art gallery feasibility study. A steering group of Arts Council of Wales, Amgueddfa Cymru/the National Museum Wales and Welsh Government officials is currently considering the distributive model and we will be making a further announcement in due course.
Welsh: Wel, fel y dywed David Rees, roedd Llywodraeth Cymru yn falch iawn o allu cefnogi cost diogelwch a symud y darn o gelfyddyd gan Banksy i'w leoliad presennol. Mae dyfodol y gwaith celf hwn ym Mhort Talbot yn fater i'r perchennog a Chyngor Sir Castell-nedd Port Talbot ei drafod yn y lle cyntaf, ond gallaf i gadarnhau bod gwaith ar y gweill i fwrw ymlaen ag argymhellion astudiaeth ddichonoldeb yr oriel gelfyddyd gyfoes. Mae grŵp llywio o Gyngor Celfyddydau Cymru, Amgueddfa Cymru a swyddogion Llywodraeth Cymru wrthi'n ystyried y model dosbarthu ac fe fyddwn ni'n gwneud cyhoeddiad pellach maes o law.
English: Would the Minister make a statement on the Government's current position with regard to the wilding project in mid Wales known as O'r Mynydd i'r Môr, given that the other so-called wilding projects have often resulted in devastation to the upland areas? The removal of livestock from our hills, supposedly essential in this rewilding process, can have such detrimental effects as tick infestation, overdevelopment of gorse, an explosion in bracken coverage - the latter resulting in water pollution of our streams and rivers, as the run-off from the bracken is toxic. Destocking of upland areas causing undergrazing has also resulted in huge infestations of unpalatable grasses, such as Molinia and Nardus, which smother all other important grass species. The removal of the habitat that is the result of farming practices that have been in place for hundreds if not thousands of years has resulted in the loss of 33 red and amber listed moorland bird species. We're losing one of our greatest assets, heather moorland - essential habitat for wintering bird species. Local opposition to this project is growing, with many farmers now actively protesting against it. Would the Government give a definitive statement on whether it supports these wilding projects in principle? And, if so, is it giving financial backing to such projects, given, it would seem, that many such projects are being promoted by what one might call English urbanite groups?
Welsh: A wnaiff y Gweinidog ddatganiad ar sefyllfa bresennol y Llywodraeth o ran y prosiect dad-ddofi tir yng nghanolbarth Cymru, sef O'r Mynydd i'r Môr, o gofio bod y prosiectau bondigrybwyll eraill i ddad-ddofi tir wedi arwain yn aml at ddifrod i ardaloedd yr ucheldir? Fe all cael gwared ar dda byw oddi ar fryniau Cymru, sy'n hanfodol meddir yn y broses hon o ddad-ddofi, gael effeithiau mor niweidiol â phla o hislau, eithin yn gordyfu, a thwf anferthol mewn rhedyn - yr olaf yn arwain at lygru dŵr ein nentydd a'n hafonydd, gan fod y dŵr sy'n llifo o'r rhedyn yn wenwynig. Mae tynnu da byw o'r ucheldir yn achosi tanbori ac mae hynny wedi arwain hefyd at heigiad enfawr o laswelltau annymunol, fel Molinia a Nardus, sy'n mygu pob rhywogaeth bwysig arall o laswellt. Mae cael gwared ar y cynefin sy'n ganlyniad arferion ffermio sydd wedi bod yn weithredol ers cannoedd os nad miloedd o flynyddoedd yn colli un o'n hasedau mwyaf, sef rhostir y grug - cynefin hanfodol ar gyfer adar sy'n gaeafu yno. Mae'r gwrthwynebiad lleol i'r prosiect hwn yn tyfu, gyda llawer o ffermwyr bellach wrthi'n protestio yn ei erbyn. A oes modd i'r Llywodraeth roi datganiad pendant ynghylch a yw'n cefnogi'r prosiectau dad-ddofi hyn mewn egwyddor? Ac os felly, a yw'n rhoi cefnogaeth ariannol i brosiectau o'r fath, o ystyried, mae'n debyg, bod llawer o brosiectau o'r fath yn cael eu hyrwyddo gan grwpiau o bobl sy'n byw mewn trefi yn Lloegr?
English: Well, David Rowlands had the opportunity to put his concerns about that particular project on the record today, but I would invite him to write to the Minister for environment and rural affairs again with those concerns, so that she can set out the Welsh Government's position, as he's requested.
Welsh: Wel, roedd cyfle i David Rowlands gyflwyno ei bryderon am y prosiect arbennig hwnnw ar gofnod heddiw, ond fe fyddwn i'n ei wahodd i ysgrifennu at Weinidog yr amgylchedd a materion gwledig eto am y pryderon hynny, er mwyn iddi hi allu nodi safbwynt Llywodraeth Cymru, fel y gofynnodd ef.
English: Minister, may I ask for a statement from the Minister for Housing and Local Government on what guidelines are issued to local authorities in Wales regarding car parking charges? More than 300 letters have been delivered to Newport City Council objecting to new car parking charges at Tredegar Park, when it was previously free of charges. Drivers face a daily charge of between £1 and £5, depending on the length of their stay, which results in a significant cost to those who use the park on a regular basis, such as dog walkers. Please could we have a statement on what advice the Welsh Government provides to local authorities concerning the implementation and impact of car parking charges in Wales?
Welsh: Gweinidog, a gaf i ofyn am ddatganiad gan y Gweinidog Tai a Llywodraeth Leol ar ba ganllawiau a roddir i awdurdodau lleol yng Nghymru ynghylch codi tâl am barcio ceir? Mae mwy na 300 o lythyrau wedi cael eu hanfon at Gyngor Dinas Casnewydd yn gwrthwynebu'r taliadau newydd am barcio ym Mharc Tredegar, nad oedd hynny'n costio dim o'r blaen. Mae gyrwyr yn wynebu tâl dyddiol o rhwng £1 a £5, yn dibynnu ar hyd eu harhosiad, sy'n arwain at gost sylweddol i'r rhai sy'n defnyddio'r parc yn rheolaidd, fel y rhai sy'n mynd â'u cŵn am dro. A fyddai modd inni gael datganiad ar ba gyngor y mae Llywodraeth Cymru yn ei roi i awdurdodau lleol ynghylch gweithredu ac effaith taliadau parcio ceir yng Nghymru?
English: Welsh Government doesn't issue specific guidance to local authorities on the matter of car parking charges themselves, but if Mohammad Asghar does have particular concerns about the decisions taken by the local authority in his area relating to car parking charges, then I would encourage him to raise those concerns with the local authority itself.
Welsh: Nid yw Llywodraeth Cymru ei hunan yn cyhoeddi canllawiau penodol i awdurdodau lleol ar daliadau parcio ceir, ond os oes gan Mohammad Asghar bryderon penodol am y penderfyniadau a wneir gan yr awdurdod lleol yn ei ardal ef ynghylch taliadau am barcio, yna, fe fyddwn i'n ei annog i godi'r pryderon hynny gyda'r awdurdod lleol ei hun.
English: Thank you very much for the issues that you've raised. As you say, the housing Minister was here to hear your concerns specifically about housing adaptations. She's asked me to invite you to write to her with the details of the individual who you've talked about this afternoon, because, clearly, the situation that that person finds themselves in is not acceptable in terms of living accommodation, certainly in the long term, when a more appropriate home is being sourced for that individual. So, please do raise that case with the Minister. I will - again, I'll speak to the Minister for health with regard to your request for an oral statement on the Welsh Government's approach to eating disorders. I know this is an issue that you've had a strong interest in for a long time. It is important to understand the status now of the responses from the health boards and what kind of picture is emerging in terms of how we take things forward, so I'll make him aware of that request.
Welsh: Diolch yn fawr iawn ichi am y materion a godwyd gennych. Fel yr ydych chi'n dweud, roedd y Gweinidog tai yn bresennol i glywed eich pryderon ynglŷn ag addasu tai yn benodol. Mae hi wedi gofyn imi eich gwahodd chi i ysgrifennu ati gyda manylion yr unigolyn yr ydych wedi sôn amdano y prynhawn yma, oherwydd, yn amlwg, nid yw ei sefyllfa'n dderbyniol o ran lle i fyw, yn sicr yn yr hirdymor, pan gaiff cartref mwy addas ei ddiogelu i'r unigolyn hwnnw. Felly, cofiwch godi'r achos hwnnw gyda'r Gweinidog. Fe fyddaf - unwaith eto, yn siarad â'r Gweinidog iechyd ynglŷn â'ch cais chi am ddatganiad llafar ar ddull Llywodraeth Cymru o ymdrin ag anhwylderau bwyta. Rwy'n gwybod bod hwn yn fater yr ydych chi wedi bod yn ymddiddori'n fawr ynddo ers amser maith. Mae'n bwysig deall nawr beth yw statws ymatebion y byrddau iechyd a pha fath o ddarlun sy'n dod i'r amlwg o ran sut yr ydym am fwrw ymlaen â phethau. Felly, byddaf yn rhoi gwybod iddo am y cais hwnnw.